नेपालमा स्थापना गरिएका प्रतिष्ठानहरुको ऐनमा प्रयोग गरिएका शब्दावलीको अर्थ र मर्म एक आपसमा बाझिएकाले गर्दा पनि यदाकदा विवाद र एकखाले अन्यौलता कायम रहेको अवस्था छ । राज्यले नै यो अन्यौलता र द्वैधपना चिर्नुपर्छ । राज्यको अनुदानमा निर्भर हुनुपर्ने प्रतिष्ठानको स्वशासीत अधिकार के–के हुन सक्छन् यो एउटा बहसको बिषय बन्नसक्छ । वास्तवमा आधार र दिशा तय भएपछि मात्र प्रतिष्ठानहरु स्थापना भएको भए आज देखिएको एकखाले अन्यौलता हुने थिएन ।
